अमेरिका में एक ओर जहां अप्रवासियों को लेकर नकारात्मक रवैया अपने चरम पर है, वहीं मध्यावधि चुनावों में भारतीय मूल के करीब 100 अमेरिकी उम्मीदवार मैदान में हैं और मजबूत दावेदार के तौर पर उभरे हैं. यूं तो चुनाव में सभी निगाहें तथाकथित 'समोसा कॉकस' पर होंगी लेकिन युवा भारतीय-अमेरिकी उम्मीदवारों का इतनी संख्या में उभरना उनकी बढ़ती महत्त्वकांक्षा को दिखाता है. 'समोसा कॉकस' वर्तमान कांग्रेस में 5 भारतीय-अमेरिकियों के समूह को कहा जाता है.